Cífer

Cífer je obec na Slovensku v okrese Trnava. V obci je rímskokatolícky kostol sv. Michala archanjela z roku 1935 a kaplnka sv. Jána Nepomuckého z 18. storočia.

K obci Cífer patria aj dve miestne časti - Pác a Jarná. Nachádzajú sa tu aj lokality Háj (uvádzaná aj Karlov dvor) a Horný mlyn, kde v súčasnosti prebieha výstavba novostavieb.

Cez Cífer preteká potok Gidra. 

V miestnej časti Pác je rímskokatolícky kostol svätých apoštolov Petra a Pavla zo 17. storočia.

Šport 
Futbalový klub ŠK Cífer, v plnom tvare Športový klub Cífer. Futbal v Cíferi má počiatky už v roku 1925, kedy miestni študenti zostavili futbalovú jedenástku. Zohrala niekoľko priateľských zápasov a skončila svoju činnosť.  V októbri 1929 bol založený futbalový klub pod názvom ŠK Cífer. Prvý futbalový zápas sa hral s AC Modra na ich ihrisku a Cífer prehral 3:2 (2:0).

V obci od roku 1948 pôsobí hádzanársky klub TJ Sokol Cífer, ktorý momentálne hrá 1. slovenskú ligu.

Osobnosti obce

Rodáci 
 Eduard Mahler (* 1857† 1945) prvý uhorský archeológ/ egyptológ židovského pôvodu
 Augustín Sklenár (* 1904† 1983) rímskokatolícky kňaz, salezián, pedagóg, misionár (misionárom v USA bol 58 rokov)
 Oto Varečka (* 1921† 1973) herec, dramaturg a režisér Slovenského rozhlasu v Bratislave
 Milan Zelinka (* 1942) spisovateľ
 Laco Lučenič (* 1952) spevák, člen skupiny Prúdy
 Jozef Krivička (* 1952 - † 2020) herec
 Juraj Hradský (* 1953) výtvarník a publicista
 Marcel Géry (* 1965) plávanie, bronzová medaila na olympiáde v Barcelone 
 Svetozár Ilavský, umelecký sochár
 Peter Kalafút, hádzaná, československý reprezentant
 PhDr. Vendelín Jankovič, historik, archivár
 Rastislav Kudláč, akad. maliar

Pôsobili tu 
 Kristína Kupkovičová (* 1992) hádzanárka

Partnerské obce 
  Prellenkirchen (Rakúsko) 
  Telnice (Česko)

Referencie

Iné projekty

Externé odkazy 
 
 Oficiálna stránka ŠK Cífer

 
Obce okresu Trnava